



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

3967/25.06.2020

**DECIZIA ETAPEI DE ÎNCADRARE**

**Proiect din 25.06.2020**

Ca urmare a solicitării de emitere acordului de mediu adresate de **S.C. IP INVESTMENT S.R.L.** cu sediul în municipiul Gheorgheni, cart. Florilor, bl. 43, sc. C, et. 1, ap.5, jud. Harghita înregistrată la APM Harghita cu nr.3967 din 18.05.2020, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, APM Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 23.06.2020, că proiectul ***Amplasare chioșc comercial din lemn și sticlă pe perioadă temporară***  propus a fi realizată în intravilanul municipiului Gheorgheni, Stațiunea Lacu Roșu, str. Principală, f.nr., județul Harghita, nu se supune evaluării impactului asupra mediului;

Justificarea prezentei decizii:

I. **Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:** proiectul nu se încadrează în Anexa nr. 2 din Legea nr. 292/2018 privind evaluarea impactului anumitor proiecte publice şi private asupra mediului.

1. **Caracteristicile proiectului:**

a) dimensiunea și concepția întregului proiect:

Se propune amplasarea unei chioșc tip *fast food* din lemn și sticlă pe roți cu o suprafață de 18 mp.. Alimentarea cu energie electrică printr-un branșament electric, alimentarea cu apă din rețea publică existentă, evacuarea apelor uzate în rezervor impermeabil.

b) cumularea cu alte proiecte existente și/sau aprobate: amplasamentul se află în intravilanul Stațiunii Lacu Roșu. În vecinătatea amplasamentului există pensiuni, hoteluri și case de vacanțe. Canalizarea zonei se află în curs de realizare.

c) utilizarea resurselor naturale, în special a solului, a terenurilor, a apei și a biodiversității: cea mai vulnerabilă dintre resursele utilizate este apa.

d) cantitatea și tipurile de deșeuri generate/gestionate: în faza de construcție vor fi generate deșeuri din construcții, iar în faza de funcționare deșeuri municipale amestecate.

e) poluarea și alte efecte negative: Prin nerespectarea legislației în vigoare poate să apară abandonarea deșeurilor și evacuarea apelor uzate.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice: nu este cazul.

g) riscurile pentru sănătatea umană, din cauza contaminării apei sau a poluării atmosferice: nu este cazul.

2**. Amplasarea proiectelui:**

a) utilizarea actuală și aprobată a terenurilor: folosința actuală este pășune din intravilan

b) bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia: se află într-o zonă sensibilă în privința valorilor peisajistice.

c) capacitatea de absorbție a mediului natural, acordându-se o atenție specială următoarelor zone:

1. zone umede, zone riverane, guri ale râurilor: nu este cazul

2. zone costiere și mediul marin: nu este cazul

3. zonele montane și forestiere: în vecinătatea amplasamentului se află terenuri forestiere

4. arii naturale protejate de interes național, comunitar, internațional: amplasamentul proiectului se situează în situl de importanță comunitară ROSCI0027 „Cheile Bicazului-Hășmaș” și în Parcul Național Cheile Bicazului - Hășmaș

5. zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: situl de importanță comunitară ROSCI0027 „Cheile Bicazului-Hășmaș”.

6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul

7. zonele cu o densitate mare a populației: nu este cazul

8. peisaje și situri importante din punct de vedere istoric, cultural sau arheologic: terenul se află în Stațiunea climaterică Lacu Roșu cu o valoare peisajistică foarte mare.

**3. Tipurile și caracteristicile impactului potențial**

a) importanța și extinderea spațială a impactului - de exemplu, zona geografică și dimensiunea populației care poate fi afectată: impact posibil foarte redus

b) natura impactului: zgomot, poluare ape de suprafață

c) natura transfrontalieră a impactului: nu este cazul

d) intensitatea și complexitatea impactului: foarte redusă

e) probabilitatea impactului: numai prin nerespectarea condițiilor impuse de către Administrația Parcului Național Cheile Bicazului-Hășmaș și prin prezenta decizie

f) debutul, durata, frecvența și reversibilitatea preconizate ale impactului: impact reversibil în urma unor accidente și evenimente neprăvăzute

g) cumularea impactului cu impactul altor proiecte existente și/sau aprobate: poate deveni o zonă poluatoare numai prin nerespectarea legislației și a condițiilor impuse.

h) posibilitatea de reducere efectivă a impactului: nu este cazul

II. **Motivele pe baza cărora s-a stabilit că nu este necesară efectuarea evaluării adecvate sunt următoarele:**

1. amplasamentul proiectului se situează în situl de importanță comunitară ROSCI0027 „Cheile Bicazului-Hășmaș” și în zona de dezvoltare durabilă din Parcul Național Cheile Bicazului-Hășmaș
2. amplasamentul proiectului se află în intravilanul municipiului Gheorgheni, Stațiunea Lacu Roșu, într-o zonă cu construcții pentru turism
3. avizul favorabil nr. 22 din 03.06.2020 emisă de Administrația Parcului Național Cheile Bicazului-Hășmaș
4. în zona amplasamentului există habitate și specii ocrotite enumerate în Planul de Management Parcului Național Cheile Bicazului-Hășmaș: mai ales speciile dependente de păduri
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

1. este interzisă depozitarea și abandonarea deșeurilor rezultate din activitate
2. transportul apleor uzate le cea mai apropiată stație de epurare existentă până la realizarea sistemului central de canalizare din stațiune
3. respectarea avizului nr. 22 din 03.06.2020 emisă de Administrația Parcului Național Cheile Bicazului-Hășmaș

Proiectul propus nu necesită parcurgerea celorlalte etape ale procedurii de evaluare adecvată.

III. **Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**  proiectul propus nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv**

ing. DOMOKOS László József

Responsabil reglementări, Responsabil biodiversitate,

Șef Serv. A.A.A. Șef Serv. C.F.M.

ing. BOTH Enikő ing. SZABÓ Szilárd

Întocmit, Întocmit,

biolog SZÁNTÓ László geogr. MIHÁLY István